**ЗАПИСНИК**

**са Vседнице овлашћених представника учесника преговора за закључивање Колективног уговора за „Инфраструктура железнице Србије“ а.д.**

**oдржане дана 11.08.2020. године са почетком у 10,00 часова**

**у пословној згради, Велика сала, Немањина 6**

**Седници присуствују:**

**Одбор за преговоре послодавца**

* Јасмина Радојчић, заменик председника
* Вања Јевтовић,члан
* Снежана Обрадовић,члан
* Драгана Тодоровић, члан
* Драгана Драгић, секретар

**Одбор за преговоре репрезентативних синдиката**

* Миодраг Јовановић,члан, Синдикат извршних служби-српских железница
* Жарко Димић, члан, Савез синдиката железничара Србије
* Јасминко Пијетловић, члан, Синдикат железничара Србије – Синдикат железничара „Инфраструктура железнице Србије“
* Перица Ђорђевић, члан, Синдикат радника железничке инфраструктуре Србије
* Драган Ћирић,члан Синдикат железничара Србије – Синдикат железничара „Инфраструктура железнице Србије“

Заменик председник Одбора послодавца**, Јасмина Радојчић** је отворилапетуседницу Одбора за преговоре за закључивање Колективног уговора за Акционарско друштвоза управљање јавном железничком инфраструктуром „Инфраструктура железнице Србије“, Београд и предложила следећи:

**ДНЕВНИ РЕД**

1. Усвајање записника са IVседнице Одбора за преговоре.
2. Усаглашавање одредбиНацрта Колективног уговора по чалновима
3. Текућа питања

**Жарко Димић** је на почетку седнице поставио питање да лиодбори за преговоре требају да почну са радом, имајући у виду да је у складу са Пословником о раду потребно да на седници Одбора за преговоре присуствују и представници Одбора оснивача.

**Став Одбора послодавца је да се настави са радом, а да Одбор оснивача може ставити примедбе на записник. Одбор репрезентативних сидниката се једногласно усагласио са ставом Одбора послодавца.**

**ТАЧКА 1.**

**Усвајање записника са IVседнице Одбора за преговоре.**

Заменик председника Одбора послодавца упутила је питање, да ли има примедби на записник са IVседнице Одбора за преговоре.

Констатовала је да нема примедби на записник од стране присутних и самадала примедбу да је потребно извршити измену записника у делу који се односи на излагање председника Одбора оснивача Мишеле Николић по тачки II Дневног редатако да гласи: „**Одбор Оснивача није у могућности да константно учествује у изради Прилога 1 али да је Оснивач спреман да на захтев Одбора за преговоре послодавца и Одбора за преговоре репрезентативних синдиката пружи стручну помоћ**“.

Такође изенела је примедбу да је потребно извршити допуну става послодавца за тачку II Дневног реда тако да гласи: **Став Одбора послодавца је остао исти по питању запослених који ће радити на изради Нацрта Прилога 1, а то су Зоран Масал,Петар Ђорђевић,Милош Гаћеша, Зоран Миленковић, Драган Златковић, а да** **су Зоран Масал и Петар Ђорђевић задужени да координирају рад на изради Нацрта Прилога 1.**

**Након усвојених примедбиконстатовано је да је записник са** IV **седнице једногласно усвојен.**

**ТАЧКА 2.**

**Усаглашавање одредби Нацрта Колективног уговора по чалновима**

Констатовано је да се изврши измена у свим члановима Нацрта Колективног уговора за ИЖС и то: уместо речи **„степен стручне спреме“** у реч **„ниво квалификације“** и уместо речи **„врсте занимања“,** речи**„врста квалификације“,** а ради терминолошког усклађивања са законом.

**VIОДМОРИ И ОДСУСТВА**

**Одмор у току дневног рада, дневни одмор и недељни одмор**

**Члан 24. није усаглашен**

**Члан 25. није усаглашен**

Одбор репрезентативних синдиката је изнео да се дешава да запослениу извршној служби неоствари право на коришћење дневног одмора из разлога што процес рада не трпи одлагање и дао предлоге решења да се овај члан измени са три варијанте измене.

Први предлог измене је да се послодавац обавезује да изради Упутство које ће регулисати распоред дневног одмора запослених, други где ће се запосленом за неискоришћени дневни одмор исплатити накнада или да се време неискоришћеног дневог одмора третира као прековремени рад.

Став Одбора послодавца је да се предложене измене и допуне не могу прихватитииз разлога што законодавац инперативном нормом регулише право на дневни одмор и не даје могућност другачијег регулисања овог права, те да би прихватањем оваквог предлог Колективни уговор са таквим одредбама био незаконит.

**Члан 26. није усаглашен**

Потребно је да Одбор послодавца сагледа могућност прихватања предлога Одбора репрезентативних синдиката, да се повећање дужине годишњег одмора по основу сложености послова и у ставу 3. и 4. овог члана, с обзиром да ова измена изискује додатна новчана средства.

**Члан 27.није усаглашен**

Предлог Одбора репрезентативних синдиката је да се наведени члан допуни новим ставом у којем би се прецизирало да послодавац не може да прекине започето коришћење годишњег одморабез сагласности запосленог.

**Како је предлог дат на самој седници, о истом ће се Одбор послодавца изјаснити накнадно.**

Пауза од 12,00 до 12,30 часова

Након одржане паузе Јасмина Радојчић је упознала присутне да је председница Одбора оснивача, Мишела Николић у телефонском разговору обавестила да је позив за ову седницу добила косно, те из наведених разлога није било могуће да овој седници присуствују чланови Одбора оснивача.

Изнела је да је Одбор оснивача сагласан да Одбор послодавца и Одбор репрезентативних синдиката ради на усаглашавању чланова Нацрта Колективног уговора, као и да у писаној форми благовремено достави поред записника и преглед неусаглашених чланова по областима како би чланови Одбора оснивача из појединих министарстава, чији је рад везан за те области, узели учешће у раду на седницама.

Присутни су се сагласили са предлогом председнице Одбора оснивача Мишеле Николић,

с тим што је Жарко Димић нагласио да је довољно достављати записнике са седница за које сматра да су релативно коректно урађени.

Након изнетог предлога, настављено је са радом на усаглашавању чланова Колективног уговора.

**Члан 28. није усаглашен**

Констатује се даОдбора репрезентативних синдиката повлачи предлог измене тачке**3** и предлаже да се измени **тачка 2.** тако да гласи**: „Порођај брачне или ванбрачне супруге 5 радних дана“.**

**Тачка 12. и 13. нису усаглашене**.

Став послодавца је да садржина предложене тачке 12 која гласи:„**у случају изолације, односно самоизолације у циљу спречавања и сузбијања заразне болести које угрожавају здравље становништва Републике Србије, 10 радних дана**„ као и тачке 13 која гласи:“**одлазак на систематски преглед и периодични системски преглед запослених у одговарајућу здравствену установу, по један радни дан“** није тема Нацрта Колективног уговора.

**Члан 29. усаглашен**

На наведени члан нема предлога измена и допуна од стране одбора за преговоре, констатује се да је члан усаглашен

**Члан 30.усаглашен**

На наведени члан нема предлога измена и допуна од стране одбора за преговоре, констатује се да је члан усаглашен

**VII БЕЗБЕДНОСТ И ЗДРАВЉЕ НА РАДУ**

Предлог Одбора репрезентативних синдиката је да се за усаглашавање одредби поглављаVIIНацртаКолективног уговораседници Одбора за преговоре прикључи компетентан представник послодавца за ову област.

**Усаглашен је став Одбора за преговоре да се одлаже усаглашавање овог поглавља за петак 14.08.2020. године. На седници ће бити присутан и Помоћник директора сектора за безбедност и здравље на раду и заштиту животне седине у Сектору за људске ресурсе и опште послове Дејан Марковић.**

**Предлог Одбора послодавца је да се у среду 12.08.2020.годинеради ван седнице, тако што ће одбори размотрити неусаглашене чланове Нацрта Колективног уговора, а да се наредна седница одржи учетвртак 13.08.2020. године, ради усаглашавања неусаглашених чланова.**

**Констатовано је да се са радом на усаглашавању чланова Нацрта Колективног уговора настави у понедељак 17.08.2020. године од поглавља IX. НАКНАДА ШТЕТЕ и даље, односно да се не усаглашавају Одредбе поглавља VIII. ЗАРАДА, НАКНАДА ЗАРАДЕ И ДРУГА ПРИМАЊА ЗАПОСЛЕНИХ из разлога што се одредбе ових чланова не могу усаглашавати одвојено од Нацрта Прилога 1 Колективног уговора.**

**Наредна седница се заказује зачетвртак13.08.2020 године са почетком у 10,00 часова, Велика сала у пословној згради „Инфраструктура железнице Србије“а.д., што је присутнима саопштено и не треба их посебно позивати.**

Седница је завршена у 14,00 часова.

**ЗАПИСНИК ВОДИЛА**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Драгана Драгић**

**ЗА ОДБОР ЗА ПРЕГОВОРЕ**

**ПОСЛОДАВЦА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА ОДБОР ЗА ПРЕГОВОРЕ**

**РЕПРЕЗЕНТАТИВНИХ СИНДИКАТА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА ОДБОР ЗА ПРЕГОВОРЕ**

**ОСНИВАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**